પાંચમા મહિનાથી બાળક સાથે વાત કરવાનું શરૂ કરો. તમે જે પણ કામ કરો છો તે તેને કહો. જેમ કે ચાલ બેટા… આપણે કંઈક વાંચીએ, ચાલ… આપણે જમી લઈએ…. આમ બાળક સાથે દરેક વાત વહેંચો. બાળકને તમારી રોજિંદી ક્રિયામાં સામેલ કરીને તેને કાર્યરત બનાવો. આ બધા સાથે ખોરાક વ્યવસ્થિત લેવો જોઈએ. તાંદળજાની ભાજી, ગોળ, ખજૂર, સીંગ-ચણા, બદામ, કાજુ વગેરે ખાવા જોઈએ. અનાનાસ ન ખાઓ અને આ નવ માસ દરમિયાન એલચીનો વપરાશ ક્યાંય પણ નહીં કરો. સ્વસ્થ શરીર + સ્વસ્થ ચિત્ત + કાર્યરત મગજ = સરસ મજાનું તંદુરસ્ત બાળક. આ સાથે હાસ્ય ખૂબ અગત્યની બાબત છે. દિવસમાં બેથી ત્રણ વાર ખડખડાટ હસો. મોંના સ્નાયુઓની કસરત તો થશે જ સાથે બાળક તમારો અવાજ ઓળખતું થઈ જશે.